钦定古今图书集成/历象汇编/岁功典/第032卷 > 祝社文 应硕
## 钦定古今图书集成/历象汇编/岁功典/第032卷 > 祝社文 应硕

元首肇建，吉酉辰良。五政敷惠，四教初扬。万类资新，
英颖擢章。谷风涤秽，日和时光。命于嘉宾，宴兹社厢。
敬享社君，休祚是将。嘉肴绮错，白茅荐恭。有肉如坻，
有酒如江。社君既眷，祗肃威容。

《春可乐　　　　　　　　　　》。《晋王廙》

吉辰兮上戊，明灵兮惟社。伯仲兮毕集，祈祭兮树下。
濯卵兮葅韭，啮䔉兮擗鲊。缥醪兮浮蚁，交觞兮并坐。
气和兮体适，心怡兮志可。